З пачатку працы асноўным пастаўшчыком прадпрымальніка была Расія, але ўмовы з часам сталі нявыгаднымі з-за высокай аптовай цаны і дадатковых падаткаў. Цяпер амаль з трыма дзясяткамі брэндаў магазін супрацоўнічае напрамую, заказваючы тавары і запчасткі на заводзе ў Тайвані. Вытворчасць, перавозка, мытны кантроль — мінімум праз шэсць месяцаў у Беларусь дастаўляюць закупкі. Заказы магазіну патрэбна рабіць кожны месяц, наперад забяспечваючыся таварам. Аператыўнасцю расійскага рынку карыстаюцца, калі ўзнікае вострая неабходнасць у пэўных відах запчастак.